jkorsvik/nowiki_second_scrape_merged huggingface dataset:
Patriot Place

Patriot Place er et utendørs kjøpesenter som eies av The Kraft Group. Senteret ligger i Foxborough, Massachusetts og er bygd rundt Gillette Stadium, hjemmebanen for New England Patriots og New England Revolution.Kjøpesenterets South Marketplace åpnet høsten 2007, en handlegate med butikker som Bed Bath & Beyond, Christmas Tree Shop og New Englands første Bass Pro Shops.


== Leietakere ==

Bass Pro Shops etablerte sin første butikk i New England i Patriot Place; det var blant de første butikkene som ble annonsert og åpnet i kjøpesenteret. Det inkluderer en animatronisk skytebane og ser ut over en liten sump som er en del av en større sump som butikken ble bygget over. Det blir avholdt flere arrangementer her.
Patriot Place har forskjellige restauranter, som CBS Sporting Club, som serverer amerikansk mat. Rundt komplekset finnes 125 HD-TV-er som viser Patriots-kamper, samt programmer sendt på CBS. Hver av båsene i restauranten har en egen TV samt en høyttaler som kan justeres. En terrasse ser ut over stadionet, og en nattklubb er åpen på torsdager. Andre restauranter inkluderer Bar Louie, Five Guys og Red Robin.
Showaces Cinemas' første lokasjon for Cinema de Lux var i komplekset. Målet er å tilby en amerikansk restaurant med høyere standard og live musikkopptredener, kjent som Showcase Live. Kinoen har 14 skjermer, samt en bar og restaurant.
Brigham and Women's/Mass General Health Care Center er et fire etasjers helsesenter som er en del av senteret, og et samarbeidsprosjekt mellom Brigham and Women's Hospital og Massachusetts General Hospital.
Renaissance Hotels har et 4-stjerners hotell i senteret som inkluderer et Spa Epoché og restauranten Twenty8 Food & Spirits.


== Patriots Hall of Fame ==

Patriots Hall of Fame, som åpnet i september 2008, er et museum som inkluderer New England Patriots Hall of Fame samt en oversikt over New England Patriots' historie - inkludert historiske seiere og nederlag, noen kjente spilleres uniformer (som Tom Brady, Rob Gronkowski, Wes Welker, Julian Edelman, Ty Law, Randy Moss, John Hanna, Mike Haynes og Andre Tippett), samt lagets seks Vince Lombardi-troféer og alle lagets Lamar Hunt-troféer.


== Se også ==
American Dream Meadowlands
Titletown District


== Referanser ==


== Eksterne lenker ==
Offisiell nettside for Patriot Place
Nettside for CBS Scene
Sion Ingedal

Sion Ingedal er en pinsemenighet som holder til i Halden kommune. Menigheten ble grunnlagt som selvstendig menighet i 1998 og har 114 tilskuddstellende medlemmer i 2019.


== Referanser ==


== Eksterne lenker ==
Sion Ingedals hjemmeside
Alumni Stadium

Alumni Stadium er et stadion for college football som ligger på Boston Colleges campus i Chestnut Hill, Massachusetts, omtrent seks miles vest for Boston sentrum. Stadionet er hjemmebane for Boston College Eagles og har en kapasitet på 44 500. Offisielt er stadionet en del av Brighton-nabolaget i Boston, selv om det har en adresse i Chestnut Hill.


== Historie ==

Alumni Field er Boston Colleges første stadion og åpnet i 1915, like sør for Gasson Quadrangle hvor Stokes Hall, et akademisk bygg for humaniora som ble åpnet i 2013, nå ligger. Før Stokes ble bygd var området kjent som "The Dustbowl", et kallenavn som kommer fra en beskrivelse av Alumni Field i årene hvor stadionet ofte ble brukt som treningsbane, baseballbane og løpebane. Stadionet var dedikert  "as a memorial to the boys that were" den 30. oktober 1915, og ble med sine røde målstenger på en grønn bane beskrevet som "one of the sights in Boston" i Boston Saturday Evening Transcript den samme kvelden. De originale tribunene, med plass til 2 200 tilskuere i 1915, ble i løpet av de kommende årene utvidet til 25 000. Banen var likevel for liten for bruk av universitetets footballag, som heller spilte sine kamper i Fenway Park og, fra 30-tallet, i Braves Field.

Den 21. september 1957 ble Alumni Stadium åpnet. Det nye stadionet hadde en fotballbane med en løpebane og en kapasitet på 26 000. Den første kampen, mot Navy Midshipmen fra U. S. Naval Academy, ble arrangert med hjelp fra daværende senator i Massachusetts John F. Kennedy. Kennedy, som hadde mottatt en æresgrad året før, returnerte ofte til Alumni Stadium i løpet av sin politiske karriere, inkludert for en av hans siste taler i 1963.
I tillegg til å være den permanente hjemmebanen for Boston Colleges footballag spilte American Football Leagues Boston Patriots (nå New England Patriots) på banen i 1969-sesongen.
Som hjemmebane for Boston College Eagles har flere minneverdige øyeblikk blitt utspilt på banen. Den 17. september 2005 var Alumni Stadium vert for lagets første kamp i Atlantic Coast Conference.


=== Renovasjoner ===
I 1971 ble stadionet utvidet til 32 000 seter, og kunstgress og lys ble installert. Stadionet gikk under renovasjoner igjen i 1988, og fikk da et ekstra nivå med tribuner og en ny presseboks. I forkant av 1994-sesongen gikk stadionet gjennom omfattende renovasjoner, som fjernet løpebanen og økte kapasiteten til 44 500. Siden 1998 har en oppblåsbar vinylballon dekt stadionet fra desember til mars, som gjør det mulig å bruke stadionet for treninger om vinteren. Underlaget ble byttet ut med FieldTurf før 2004-sesongen. Om sommeren i 2005 ble Yawkey Atheltics Center åpnet på nordsiden av stadionet, og logoen for Atlantic Coast Conference ble plassert på banen. Før 2012-sesongen ble underlaget byttet ut med nytt AstroTurf.


== Referanser ==
Cleorina

Cleorina er en slekt av biller som tilhører familiegruppen bladbiller (Chrysomelidae).


== Utseende ==
Nokså små (ca. 2 millimeter), tettbygde, blanke, mørke bladbiller med mer eller mindre etydelig metallglans. Pronotum er avrundet trapesformet, litt smalere enn dekkvingene, som er rundede og hvelvede med fine punktrader.


== Levevis ==
Både larvene og de voksne (imago) er planteetere.


== Utbredelse ==
Slekten er utbredt i Asia og Australia.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien Rotbladbiller, Eumolpinae Hope, 1840
stammen Typophorini Balý, 1865
slekten Cleorina Lefévre, 1885Cleorina aeneomicans (Baly, 1867)
Cleorina bicoloripes Pic, 1937
Cleorina borneoensis Medvedev & Romantsov, 2014
Cleorina bryanti Medvedev, 2009
Cleorina chlorina Takizawa, 1988
Cleorina collaris (Baly, 1867)
Cleorina costata Tan & Wang, 1981
Cleorina dura (Weise, 1923)
Cleorina femorata Medvedev, 2009
Cleorina flavipes Medvedev, 2009
Cleorina fulva Jacoby, 1908
Cleorina fulvitarsis Lefèvre, 1887
Cleorina hainana Gressitt & Kimoto, 1961
Cleorina hirticollis Bryant, 1950
Cleorina imperialis (Baly, 1867)
Cleorina instriata Pic, 1937
Cleorina jacobyi Duvivier, 1892
Cleorina longicornica Tan, 1992
Cleorina major Kimoto & Gressitt, 1982
Cleorina metallica Shukla, 1960
Cleorina mjoebergi (Weise, 1923)
Cleorina nepalensis (Chujo, 1966)
Cleorina nigricornis Medvedev, 2009
Cleorina nigrita Jacoby, 1895
Cleorina nitidia Tan, 1981
Cleorina nitidicollis Tan & Wang, 1981
Cleorina papuana Bryant, 1950
Cleorina pulchella Lefèvre, 1885
Cleorina pulchra Medvedev, 2009
Cleorina puncticollis Jacoby, 1894
Cleorina purpurea Lea, 1915
Cleorina riedeli Medvedev, 2009
Cleorina robusta Takizawa & Basu, 1987
Cleorina schawalleri Medvedev, 2009
Cleorina semipurpurea Jacoby, 1905
Cleorina splendida Bryant, 1950
Cleorina splendida Tan, 1992 (homonym)
Cleorina subnodosa Gressitt & Kimoto, 1961
Cleorina substriata Medvedev, 2016
Cleorina sumatrana Jacoby, 1895
Cleorina takizawai Medvedev & Sprecher-Uebersax, 1999
Cleorina viridissima Jacoby, 1905
Cleorina xizangensis Tan & Wang, 1981


== Referanser ==


== Litteratur ==


== Eksterne lenker ==
(en) Cleorina i Encyclopedia of Life 
(en) Cleorina i Global Biodiversity Information Facility 
(en) Cleorina hos NCBI 
Cleorina – detaljert informasjon på Wikispecies
Neten Dangma Lhungyal

Dangma Lhungyel (tibetansk: ལྡང་མ་ལྷུན་རྒྱལ།, wylie: ldang ma lhun rgyal) var en buddhistisk munk som var opptatt av utbredelsen av Bima Nyingtik (bi ma snying tig) innenfor dzogchen. Han var fungerende leder av klosteret Zha Lhakhang nord for Lhasa, og er kreditert ned oppdagelsen av de 17 tantraer av den store perfeksjon. Disse tantraer skal ha blitt gjemt der av Nyang Tingdzin Zangpo, et medlem av Nyang-klanen og elev av den indiske oversetteren Vimalamitra. På grunn av sin sentrale rolle i denne historien, er Dangma Lhungyel betraktet som en inkarnasjon av Vimalamitra.
Ingenting er kjent om hans liv annet enn at han var sønn av Uru Zholma Gechok (dbu ru gzhol ma dge mchog). Han overleverte Nyingtik til Chetsun Sengge Wangchuk etter å ha holdt den for seg selv i 15 år, og også til Karak Gomchung. Noen kilder forsikrer også at Dangma Lhungyel mottok overleveringen av Nyingtik fra Be Lodro Wangchuk, en elev av Nyang Tingdzin Zangpo.


== Eksterne lenker ==
Dangma Lhungyel, treasuryoflives.org, besøkt 21. mai 2019
Henriette Emilie Finne

Henriette Emilie Finne (født 1966) er en norsk kunstmaler, født og oppvokst i Oslo.
Finne har sin kunstneriske utdannelse fra Institutt for farge (den tidligere malelinjen) på Statens Håndverks- og Kunstindustriskole i Oslo (i dag Kunsthøyskolen i Oslo), der hun tok hovedfag. Her var hun blant annet elev av kunstnerne Hilmar Fredriksen og Steinar Elstrøm.


== Kunstnerisk utrykk ==
Finne sitt kunstneriske uttrykk består av maleriske motsetninger og kontraster i ett og samme bilde. Her fremstilles møtet mellom abstrakte og ekspresjonistiske virkemidler med antydninger av klassiske tradisjoner. Maleriene kan beskrives som rike på farger, teksturer, figurer, mønstre og energi som er både inkorporert og balansert med et overordnet tema.


== Utstillinger og innkjøp ==
Finne har hatt nærmere 90 utstillinger, der 30 av dem er separatutstillinger, på blant annet Gulden kunstverk i Drammen, Galleri Allmenningen i Bergen, og Galleri Semmingsen i Oslo. Finnes kunst er blitt kjøpt inn av selskaper som Fred. Olsen Cruise Lines og Norsk Tipping Kunstforening.


== Seperatutsillinger i utvalg ==
2018: Galleri Allmenningen. Bergen
2018: Gulden Kunstverk. Drammen. Hokksund
2016: Galleri EKG. Hamar
2015: Galleri Allmenningen. Bergen
2015: Hole Artcenter. Tyrifjorden. Ringeriket
2014: Gulden Kunstverk. Hokksund
2013: Rådhusgalleriet. Oslo
2013: Engø Gårdhotell. Arr. Galleri Semmingsen. Tjøme
2012: Galleri Allmenningen. Bergen
2010: Galleri Henrik Gerner. Moss
2010: Galleri Allmenningen. Bergen
2008: Galleri Allmenningen. Bergen
2007: Galleri Skårer. Lørenskog
2006: Galleri Semmingsen. Oslo


== Referanser ==


== Eksterne lenker ==
https://www.hamar-dagblad.no/vis/kalender/events/22251001
https://henriettefinne.com/
Xavier Espot

Xavier Espot Zamora (født 30. oktober 1979 i Escaldes-Engordany) er en andorransk jurist og politiker som representerer partiet Demòcrates per Andorra. Han ble Andorras statsminister 16. mai 2019.


== Liv og virke ==
Etter skolegang i hjemlandet og i Sveits, studerte Espot i Barcelona der han fullførte bachelorgrad i humanistiske fag ved Universitat Ramon Llull samt lisensiat- og mastergrad i juss ved Escola Superior d'Administració i Direcció d'Empreses (ESADE). Han har arbeidet som jurist i domstolsapparatet i Andorra og i kortere perioder i Frankrike og Spania.
I 2011 ble han statssekretær i justis- og innenriksdepartementet før han i juli 2012 ble justis- og innenriksminister. I 2016 ble han også sosialminister.Etter valget i 2019 ble Espot statsminister. Han ble valgt til regjeringssjef med støtte fra Demòcrates per Andorra, Liberals d'Andorra og Ciutadans Compromesos i parlamentet. Espot overtok som statsminister 16. mai 2019. Han etterfulgte Antoni Martí, som også representerte Demòcrates per Andorra, men som ikke kunne gjenvelges etter to sammenhengende perioder som statsminister.


== Se også ==
Liste over Andorras statsministre


== Referanser ==
Boeing Vertol 107

Boeing Vertol 107 (BV 107) er et mellomtungt helikopter med tandemrotor som opprinnelig ble utviklet av den amerikanske helikopterfabrikanten Vertol. BV 107 anvendes både av sivile og militære virksomheter i en rekke forskjellige roller, for eksempel av Columbia Helicopters for å fly ut tømmer og USAs marine som et transporthelikopter.


== Utvikling ==
I 1956 startet Vertol utviklingen av V-107, et eksemplar ble bygget som hadde jomfrutur i 1958. I 1960 ble selskapet kjøpt opp av Boeing og ble døpt om til Boeing Vertol. Da helikoptret gikk i produksjon samme år, ble den sivile betegnelsen BV 107-II. USAs forsvar viste tidlig interesse for BV 107 og i 1962 fikk helikoptret den militære betegnelsen CH-46 Sea Knight. I 1965 solgte Boeing produksjonsretten til 107 til Kawasaki Heavy Industries, hvorved helikoptret fikk den sivile betegnelsen KV 107.


== Referanser ==

 http://www.nordicrotors.com/search.php?for=Boeing-Vertol+107-II-14.   Arkivert 21. september 2020 hos Wayback Machine. 


== Eksterne lenker ==
(en) Hkp 4 – kategori av bilder, video eller lyd på Commons
Försvarsmaktens helikopter 4 – frågan om vidmakthållande eller avveckling - Regeringens delbetänkande av militärhelikopterutredningen
Helikopter 4C på Soldf.com
Teemu Sippo

Teemu Sippo (født 20. mai 1947 i Lahtis i Finland) er tidligere biskop i det katolske bispedømme Helsingfors. Han var den første finskfødte katolske biskop i landet siden Arvid Kurck (1464–1522).


== Liv og virke ==


=== Bakgrunn ===
Sippo kom fra en luthersk bakgrunn. I 1966 konverterte han til katolisismen. Den 11. oktober 1970 avla han ordensløfter i ordensfellesskapet dehonianerne (Jesu Hjerte-fedrene). 


=== Prest ===
Han ble presteviet 28. mai 1977 i Sta. Marias kirke i Helsingfors, etter studier i katolsk teologi ved universitetet i Freiburg im Breisgau i Vest-Tyskland. Hans Diplomarbeit ble veiledet av Karl Lehmann og har tittelen Das Prinzip des Protestantismus bei Paul Tillich. 
Han virket så som sjelesørger i katolske menigheter i blant annet Jyväskylä og Helsingfors. Han ble direktør for bispedømmets katolske informasjonssentrum inntil han i juli 1985 ble sogneprest i Sankt Henriks-katedralen i Helsingfors. I 2002 ble han dessuten leder for det finske økumeniske råd, og i 2004 biskoppelig vikar for bispedømmets finske økumeniske arbeid.


=== Biskop ===
Da hans forgjenger Józef Wróbel i 2008 gikk av for å bli hjelpebiskop i Polen, ble Sippo bispedømmeadministrator, og den 16. juni 2009 ble han valgt av pave Benedikt XVI til biskop for samme bispedømme. Bispedømmet hadde da rundt 12.000 registrerte katolikker. Bispevielsen ble gitt av hans tidligere akedemiske veileder og lærer, Mainz' biskop Karl Kardinal Lehmann, den 5. september 2009 i den lutherske domkirken i Åbo; medkonsekrerende var biskopene Józef Wróbel, hjelpebiskop av Lublin, og Czeslaw Kozon, biskop av København. Hans valgspråk ble «Christus fons vitae» (Kristus, livets kildes).
Han gikk av 20. mai 2019, noen år før normal aldersgrense, grunnet komplikasjoner etter et fall på glattisen i desember 2018 som medførte hodeskader og et tre måneder langt opphold på sykehus. Ved hans avgang var den katolske kirke i Finland på åtte menigheter med omkring 15 500 registrerte medlemmer. Om lag halvparten av katolikkene i Finland har sitt opphav i andre land. I Finland var det 30 katolske prester og om lag 30 ordenssøstre.


== Referanser ==


== Kilder ==
Katolska kyrkan i Finland


== Litteratur ==
Maarit Olkkola: Unexplained road. Evening Times, 2009, No. 15.8., p 28.
Fides - Catholic Diocese of Journal 08/2009, p 6.
Katholische Nachrichten kreuz.net, Der Skandalbischof wurde ernannt, 18.6.2009.
Teemu Sippo: Position Paper of marriage to protect the Catholic Church. 19.3.2009. Helsinki 11.8.2009.
Teemu Sippo: Trenton and the Vatican II exhibition Kotimaa.fi . 17.3.2009. Helsinki 11.8.2009.
Katholische Nachrichten kreuz.net, Wie viele Reserve hat die Kirche noch?, 5.7.2010.
Fides - Catholic Diocese of Journal 09/2011, p 7, 13/2011, p 6.
M. Angela Toigo, one mouse prayers, KATT 1984, Helsinki, Finland, ISBN 951-9386-25-4.
Bernhard Welte, Nothingness light. possibility of a new religious experience. The log-books in 2008, Helsinki, Finland, ISBN 978-951-825-037-4.
Hamburger University

Hamburger University er opplæringsakademiet til McDonald’s, beliggende i Chicago i Illinois. Institusjonen, som er på 12 000 m², er bygget for å lære opp ansatte i McDonald’s innen ulike deler av restaurantdrift. Mer enn 80 000 daglige ledere, mellomledere og eiere fra McDonald’s-restauranter har gjennomgått opplæringen ved Hamburger University.Frem til 2018 hadde Hamburger University en 32 hektar stor campus i Oak Brook i Illinois. Restaurantansatte får ca. 32 timer med opplæring i deres første måned hos McDonald’s og mer enn 5 000 ansatte går i opplæring ved Hamburger University hvert år. Per 2011 er rundt 275 000 personer uteksaminert fra Hamburger University.
I 2016 kunngjorde McDonald’s Corporation at selskapet ville flytte sitt amerikanske og globale hovedkontor inkludert Hamburger University fra sitt lengeværende hovedkvarter i Oak Brook til et nyoppført anlegg på en eiendom som tidligere huset Oprah Winfreys Harpo Studios i Chicago. Fra 2017 la McDonald’s ut for salg det meste av sin Oak Brook-campus.


== Referanser ==


== Eksterne lenker ==
(en) Offisielt nettsted 
(en) Hamburger University – kategori av bilder, video eller lyd på Commons
Jibril Bojang

Jibril Bojang (født 13. september 1994) er en norsk-gambisk fotballspiller som spiller for Strømmen Idrettsforening.


== Landslag ==
18. mai 2019 ble  ble han tatt ut i sin første landslagstropp for Gambia i kampene mot Guinea (7. juni) og Marokko (12. juni).


== Referanser ==


== Eksterne lenker ==
(en) Jibril Bojang – Transfermarkt 
(en) Jibril Bojang – national-football-teams.com 
(en) Jibril Bojang – Soccerway 
(no) Jibril Bojang – Norges Fotballforbund 
(en) Jibril Bojang – FBref
9. etappe av Giro d’Italia 2019

9. etappe av Giro d'Italia 2019 var en individuell tempoetappe som gikk fra Riccione til San Marino 19. mai 2019. 
Primož Roglič tok etappeseieren.


== Etapperesultater ==


== Sammenlagt etter etappen ==


== Referanser ==


== Eksterne lenker ==
(en) 9. etappe av Giro d'Italia 2019 - ProCyclingStats
10. etappe av Giro d’Italia 2019

10. etappe av Giro d'Italia 2019 gikk fra Ravenna til Modena 21. mai 2019. 
Arnaud Démare tok etappeseieren.


== Etapperesultater ==


== Sammenlagt etter etappen ==


== Referanser ==


== Eksterne lenker ==
(en) 10. etappe av Giro d'Italia 2019 - ProCyclingStats
Becky Sharp

Becky Sharp er et amerikansk drama fra 1935 regissert av Rouben Mamoulian.
Filmens litterære forelegg var romanen Forfengelighetens marked av William Makepeace Thackeray. Historien hadde blitt filmatisert en rekke ganger før: Fire ganger som stumfilm, og en gang i 1932 som lydfilmen Vanity Fair (1932).
Dette var den første helaftens spillefilmen som ble filmet inn i Three-strip Technicolor (prosess 4).


== Handling ==
Becky Sharp er en ambisiøs ung kvinne, som ønsker å komme seg lengst mulig oppover den sosiale rangstigen, Hun klatrer gradvis oppover den sosiale rangstigen i Storbritannia, og overvinner fattigdom og klasseskiller underveis, ofte ved hjelp av sin beste venninne Amelia Sedley.
I sine forsøk på å hele tiden fremme seg selv, klarer hun å få kontakt med en rekke velstående herrer: Deriblant Markisen av Steyne, Joseph Sedley, Rawdon Crawley, og George Osborne - ektemannen til Amelia. Men underveis fornærmer hun også en rekke innflytelsesrike kvinner, deriblant Lady Bareacres (spilt av Billie Burke)


== Medvirkende ==
Miriam Hopkins - Becky Sharp
Frances Dee - Amelia Sedley
Cedric Hardwicke - Marquis of Steyne
Billie Burke - Lady Bareacres
Alison Skipworth - Miss Crawley
Nigel Bruce - Joseph Sedley
Alan Mowbray - Rawdon Crawley


== Referanser ==


== Eksterne lenker ==
(en) Becky Sharp på Internet Movie Database 
(no) Becky Sharp hos Filmfront 
(sv) Becky Sharp i Svensk Filmdatabas 
(da) Becky Sharp i Danmark Nationale Filminstitut 
(fr) Becky Sharp på Allociné 
(nl) Becky Sharp på MovieMeter 
(en) Becky Sharp på AllMovie 
(en) Becky Sharp på Turner Classic Movies 
(en) Becky Sharp på Rotten Tomatoes
Frøkenosveien

Frøkenosveien er en vei i Frøkenosen i Brønnøysund. Veien ligger øst for Brønnøyosen og Frøkenosen.


== Referanser ==
Azelot

Azelot er en kommune i departementet Meurthe-et-Moselle i regionen Grand Est i Frankrike. Innbyggerne kalles for Azelotais.


== Befolkningsutvikling ==
Antall innbyggere i kommunen Azelot


== Referanser ==


== Eksterne lenker ==
Offisielt nettsted 
(en) Azelot – kategori av bilder, video eller lyd på Commons 
Kommunedata INSEE
Juan Camilo Hernández Suárez

Juan Camilo "Cucho" Hernández Suárez (født 22. april 1999) er en kolombiansk fotballspiller som spiller for den amerikanske klubben Columbus Crew.


== Referanser ==


== Eksterne lenker ==
(en) Juan Camilo Hernández Suárez – Major League Soccer 
(fr) Juan Camilo Hernández Suárez – LÉquipe 
(en) Juan Camilo Hernández Suárez – Transfermarkt 
(en) Juan Camilo Hernández Suárez – national-football-teams.com 
(en) Juan Camilo Hernández Suárez – WorldFootball.net 
(en) Juan Camilo Hernández Suárez – Soccerbase.com 
(en) Juan Camilo Hernández Suárez – FootballDatabase.eu 
(en) Juan Camilo Hernández Suárez – Soccerway 
(en) Juan Camilo Hernández Suárez – PlaymakerStats.com 
(en) Juan Camilo Hernández Suárez – FBref
Azerailles

Azerailles er en kommune i departementet Meurthe-et-Moselle i regionen Grand Est i Frankrike. Innbyggerne kalles for Acervalliens.


== Befolkningsutvikling ==
Antall innbyggere i kommunen Azerailles


== Referanser ==


== Eksterne lenker ==
Offisielt nettsted 
(en) Azerailles – kategori av bilder, video eller lyd på Commons 
Kommunedata INSEE
Baccarat (Meurthe-et-Moselle)

Baccarat er en kommune i departementet Meurthe-et-Moselle i regionen Grand Est i Frankrike. Innbyggerne kalles for Bachâmois.


== Befolkningsutvikling ==
Antall innbyggere i kommunen Baccarat


== Referanser ==


== Eksterne lenker ==
Offisielt nettsted 
(en) Baccarat (Meurthe-et-Moselle) – kategori av bilder, video eller lyd på Commons 
Kommunedata INSEE
Badonviller

Badonviller er en kommune i departementet Meurthe-et-Moselle i regionen Grand Est i Frankrike. Innbyggerne kalles for Badonvillois.
Charles Messier ble født i kommunen.


== Befolkningsutvikling ==
Antall innbyggere i kommunen Badonviller


== Referanser ==


== Eksterne lenker ==
Offisielt nettsted 
(en) Badonviller – kategori av bilder, video eller lyd på Commons 
Kommunedata INSEE
Alioune Ndour

Alioune Ndour (født 21. oktober 1997) er en senegalesisk fotballspiller som spiller for den belgiske klubben Zulte Waregem.Den 4. mars 2019 skrev han under en kontrakt med Sogndal ut 2021.Etter tre sesonger hos Sogndal gikk han foran 2021 sesongen til FK Haugesund. Det var en sesong hvor han stort sett har vært brukt som innbytter. Selv med begrenset spilletid har han 7 mål.


== Referanser ==


== Eksterne lenker ==
(en) Alioune Ndour – Transfermarkt 
(no) Alioune Ndour – Norges Fotballforbund